Al web de Record go, oferim dos tipus de cobertures: La cobertura bàsica i la cobertura Total Confort. En les dues s’inclou la cobertura en cas de danys per col·lisió i robatori i el servei d’assistència en carretera 24 h. Les diferències principals entre les dues són les següents: 1) Franquícia: la cobertura bàsica va inclosa en el preu del lloguer però inclou una franquícia. El concepte de ‘franquícia’ pot generar confusió, però es tracta simplement d’un dipòsit per danys. Això vol dir que, en cas de danys, el client serà responsable del pagament dels danys produïts fins al límit de la franquícia corresponent al grup del vehicle llogat. Record go efectua el bloqueig d’aquest dipòsit a la targeta del client en el moment de la recollida, de manera que aquesta quantitat no estarà disponible fins que se n’efectuï el desbloqueig després del lloguer. Si el client contracta la Cobertura Total Confort, no haurà de deixar franquícia. L’única excepció la tenim en els grups prèmium, en els quals, la Cobertura Total Confort, no elimina la franquícia, sinó que la redueix. 2) Assistència en carretera: en les dues cobertures s’ofereix el servei d’assistència 24 hores. La diferència és que, amb la Cobertura Total Confort, el servei de grua per al remolc i el taxi per arribar a l’oficina són gratuïts. En canvi, amb la cobertura bàsica, tot i que el servei s’ofereix, aquest té un cost addicional per al client.